Савецкая ўлада таксама працавала над вырашэннем яўрэйскага пытання. У нацыстаў, праўда, гэта фармулёўка азначала ліквідацыю. Саветы паступілі не так радыкальна. Але ўсё адно жорстка. Галоўным шляхам была абраная дэпартацыя. Перадусім бежанцаў. Ім новая ўлада не давярала. Сярод іх маглі быць і разведчыкі. Апошняе часам і прыпісвалі ў якасці абвінавачання (яго атрымаў, напрыклад, Казімір Лявер). Але грунтоўных расследаванняў не праводзілася. Для прысуду дастаткова было падазрэнняў.